ВЪЗЛОЖИТЕЛ: ОБЩИНА ОМУРТАГ
ИЗПЪЛНИТЕЛ: ……………….
ПРЕДМЕТ: „Обновяване на парковите пространства и изграждане на  нови детски площадки в с. Церовище и с. Звездица”
Обособена позиция № 1/ 2 …………………………………..


	ПРОЕКТ НА   Д О Г О В О Р

	Днес,   ……...2018 г., в гр. Омуртаг, на основание чл. 194, ал. 1 от Закона за обществените поръчки (ЗОП), между:
ОБЩИНА ОМУРТАГ, със седалище и адрес на управление: гр. Омуртаг,  ул. «Ал.Стамболийски» № 2А, ЕИК: 000875817, представлявана от ………….- Зам.- кмет на Община Омуртаг /упълномощен от Кмета на Община Омуртаг със Заповед № ……../...........2018г./, и Мерал Адемова – Гл. счетоводител, наричана по-долу ВЪЗЛОЖИТЕЛ, от една страна, и от друга страна-
”….” …., със седалище и адрес на управление: гр. …, ул. «…..» № …, ЕИК: …, представлявано от …….- Управител, наричан по-долу ИЗПЪЛНИТЕЛ,  се сключи настоящият договор, като страните се споразумяха за следното:

І. ПРЕДМЕТ НА ДОГОВОРА
	Чл.1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да извърши дейности по СМР за Обособена позиция ……………………………………………………………………………………..
	(2)Изпълнението следва да бъде съгласно представената количествено-стойностна сметка и приетата ценова оферта, които се явяват неразделна част от настоящия договор, както и в съответствие с техническата документация и документацията на обществената поръчка.
	(3) Настоящият договор влиза в сила от датата на подписването му. 

ІІ. СРОКОВЕ ЗА ИЗПЪЛНЕНИЕ
	Чл.2. (1) ИЗПЪЛНИТЕЛЯТ е длъжен да завърши дейностите по договора в срок …. календарни дни, като в този срок да бъде издаден Акт образец 15. Срокът за изпълнение започва да тече от датата на съставяне и подписване на Протокол обр. 2а за откриване на строителна площадка и определяне на строителна линия и ниво.
	(2) Срокът на действие на настоящия договор е до изтичане на гаранционните срокове за строежа.	

ІІІ. ЦЕНИ И НАЧИН НА ПЛАЩАНЕ. 
	Чл. 3. (1) Общата цена за извършването на предмета на договора, определена съгласно ценова оферта е в размер на  ………….(…………….) лева без ДДС или …………..(…………………..) лева с ДДС,
в това число:
1. стойност на СМР в размер на  .................. (словом) лева без ДДС или ................. (словом) лева с ДДС;
[bookmark: _GoBack]2. непредвидени разходи  в размер на ............ лева без ДДС, или ............лв. с ДДС (5 % от  стойността по т.1).
(2) Цената по предходната алинея е за цялостното извършване на СМР, включително подготовката на строителството, цената на вложените материали и оборудване, извършени работи и разходите за труд, механизация, енергия, складиране, охрана на обекта и доказване качеството на извършеното СМР (лабораторни изследвания и др.п.), непредвидени разходи, както и печалба за ИЗПЪЛНИТЕЛЯ.
(3) Общата стойност на СМР не подлежи на увеличение.
(4) Не подлежат на промяна за целия период до въвеждане на обекта в експлоатация, показателите на ценообразуване, първоначалните единични фирмени цени по количествено-стойностните сметки, неразделна част към настоящия договор.
	Чл. 4. (1) ВЪЗЛОЖИТЕЛЯТ заплаща по банков път на ИЗПЪЛНИТЕЛЯ:
	1.	Аванс 40 % от стойността по чл. 3, ал.1,срещу представена фактура.
2.Окончателно плащане до стойността по чл.3, ал.1 – платимо след представяне на фактура и подписан Констативен акт за установяване годността за приемане на строежа (обр.15). 
(2) ВЪЗЛОЖИТЕЛЯТ разплаща на ИЗПЪЛНИТЕЛЯ за извършените СМР до размера на сумата по договора, въз основа на заверен Протокол обр. 19 за извършени и подлежащи на заплащане натурални видове СМР по офертните единични цени съгласно количествено-стойностна сметка и представяне на оригинална фактура от ИЗПЪЛНИТЕЛЯ. Обемът на текущо извършените СМР се удостоверява чрез подписване на Протокол обр. 19 от ИЗПЪЛНИТЕЛЯ, КОНСУЛТАНТА/СТРОИТЕЛЕН НАДЗОР и представител на ВЪЗЛОЖИТЕЛЯ, упражняващ инвеститорски контрол. 
(3) Плащания ще се извършват на база актувани с протокол действително извършени строителни работи, след представяне от страна на Изпълнителя на документите, съгласно Наредба № 3 от 2003 г. за съставяне на актове и протоколи по време на строителството. За извършени и подлежащи на разплащане ще се считат само тези видове работи, които са приети от възложителя и СН (строителния надзор) и са отразени в съответния протокол за обема извършена работа.
(4) Количествата и качеството на извършените работи подлежи на контрол и одобрение от страна на упълномощени представители на ВЪЗЛОЖИТЕЛЯ и строителния надзор на обекта. В случай на несъответствия в документацията с реално извършените работи на обекта по отношение на актувани количества, изисквания за качество и др., съответното плащане се извършва след отстраняване на несъответствията.
 (5) Промяната в количествата СМР се извършва само в размера на договорената стойност по чл. 3, ал.1. За целта се съставя протокол, подписан от упълномощен представител на ВЪЗЛОЖИТЕЛЯ, КОНСУЛТАНТА/СТРОИТЕЛНИЯ НАДЗОР, ИЗПЪЛНИТЕЛЯ и АВТОРСКИЯ НАДЗОР.
В протокола се изразява становище относно възможността допълнително възникналите количества СМР да се изпълнят чрез замяна с видове и количества СМР, предложени от ИЗПЪЛНИТЕЛЯ с ценовата оферта.
(6) Непредвидени строително – монтажни работи (СМР) в процеса на изпълнението на обекта се съгласуват с ВЪЗЛОЖИТЕЛЯ преди да започнат да се изпълняват. Единичните цени се приемат от предложението на ИЗПЪЛНИТЕЛЯ, изготвено съгласно ценовата оферта, а количествата им се доказват с количествена сметка и подписан протокол от ИЗПЪЛНИТЕЛЯ, строителния надзор, авторски надзор, след което протокола се представя на ВЪЗЛОЖИТЕЛЯ за одобрение.
 В протокола се изразява становище относно възможността непредвидените СМР да се изпълнят чрез замяна с видове и количества СМР, предложени от ИЗПЪЛНИТЕЛЯ с ценовата оферта.
(7)  Всички видове строителни работи, се доказват с ценови показатели, посочени в Предлагана цена на ИЗПЪЛНИТЕЛЯ, както следва:
0. Часова ставка за труд -                     …. лв./час
0. Допълн. разходи в/у труд-               …. %
0. Допълн. разходи в/у механизация- …. %
0. Доставно-складови разходи-           …..%
0. Печалба-                                             …..%
(8) Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.
Чл. 5.  ИЗПЪЛНИТЕЛЯТ няма право да се позовава на незнание и/или непознаване на обекта, предмет на ностоящия договор, поради която причина да иска подписването на допълнително споразумение към същия.
	
IV. ПРАВА И ЗАДЪЛЖЕНИЯ НА ИЗПЪЛНИТЕЛЯ
	Чл. 6. ИЗПЪЛНИТЕЛЯТ е длъжен: 
(1) да извърши строителството с грижата на добрия търговец, като спазва предвиденото в техническата документация и изискванията на строителните, техническите и технологичните правила и нормативи за съответните дейности;
(2) да уведомява Възложителя за изпълнението на отделните видове работи, като предоставя възможност за контролирането им;
	(3) да влага в строителството висококачествени материали, строителни изделия и оборудване, както и да извършва качествено СМР. Материалите и оборудването се доставят със сертификат за качество, сертификат за произход и декларации за съответствие;
	(4) Разходите за консумация на електроенергия, вода и други консумативи, необходими за изграждане на обекта, са за сметка на ИЗПЪЛНИТЕЛЯ;
(5) да води пълно досие на обекта (заповедна книга, екзекутивни чертежи, протоколи и актове по Наредба № 3 от 31.07.2003 г. за съставяне на актове и протоколи по време на строителството) и при поискване да го предоставя на ВЪЗЛОЖИТЕЛЯ и контролните органи; 
(6) в случаите, в които е необходимо, да осигури за своя сметка от съответните инстанции всички разрешителни или други документи, свързани с доказване качеството на изпълнените от него СМР, както и с осъществяване (или спиране) на СМР. 
(7) да предаде с приемо-предавателен протокол на представител или упълномощено лице от Възложителя добитите и отпадащи по време на строителството материали и изделия, годни за последваща употреба;
(8) Всички санкции, наложени от общински и държавни органи, във връзка със строителството са за сметка на Изпълнителя. Всички вреди, нанесени на трети лица при изпълнение на строителството се заплащат от Изпълнителя;
(9) да възстанови за негова сметка ландшафта и всички нарушени инженерни съоръжения и настилки, нарушени по време на строителството; да рекултивира трасета на временни пътища, създадени за нуждите на изпълнение на СМР дейностите. 
(10) да извърши за своя сметка всички работи по отстраняването на виновно допуснати грешки, недостатъци и др., констатирани от инвеститорския контрол на обекта, строителния надзор, други държавни органи и приемателната комисия.
	Чл. 7. ИЗПЪЛНИТЕЛЯТ носи отговорност пред ВЪЗЛОЖИТЕЛЯ, ако при извършването на СМР е допуснал отклонения от изискванията, предвидени в техническата документация, или е нарушил императивни разпоредби на нормативните актове.
	 Чл. 8. ИЗПЪЛНИТЕЛЯТ е длъжен: 
(1)  да охранява обекта за своя сметка до предаването му на ВЪЗЛОЖИТЕЛЯ;
(2) да спазва законовите изисквания, свързани със строителството, включително относно опазването на околната среда и безопасността на строителните работи;
(3) да осигурява безопасно движение на МПС при работа по улични и пътни платна, където не се налага отбиване на движението по обходни маршрути;
(4) да осигури безопасни и здравословни условия на труд на работниците и служителите; да информира ВЪЗЛОЖИТЕЛЯ за рисковете при работа и да координира дейностите си с него за предпазване на работниците и служителите от тези рискове, като спазава действащите в страната изисквания и норми по противопожарна охрана и безопасност и здраве при работа;
Чл. 9. (1) ИЗПЪЛНИТЕЛЯТ няма право да привлича подизпълнители за извършване на отделни работи, ако не е заявено в Оферта му за участие. За извършената от подизпълнителите работа ИЗПЪЛНИТЕЛЯТ отговаря като за своя;
(2) ИЗПЪЛНИТЕЛЯТ се задължава да сключи договор/договори за подизпълнение с посочените в офертата му подизпълнители в срок от 5 дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок;
	(3) ИЗПЪЛНИТЕЛЯТ няма право да се позовава на незнание и/или непознаване на обекта, предмет на ностоящия договор, поради която причина да иска подписването на допълнително споразумение към същия.

V. ПРАВА И ЗАДЪЛЖЕНИЯ НА ВЪЗЛОЖИТЕЛЯ
	Чл. 10. ВЪЗЛОЖИТЕЛЯТ се задължава:
	1. да предостави на ИЗПЪЛНИТЕЛЯ строителната площадка за времето, предвидено за изграждане на обекта- предмет на настоящия договор, и за реализиране целите по договора;
	2. да осигури свободен достъп на ИЗПЪЛНИТЕЛЯ до обекта;
	3.да упражнява чрез свои представители инвеститорски контрол върху изпълняваните работи, предмет на договора;
	4. да съдейства за изпълнението на договорените работи;
	5. да приеме в срок качествени изпълнените договорени работи;
	6. да заплати в договорените срокове и при условията на договора дължимите суми на ИЗПЪЛНИТЕЛЯ;
	7. при необходимост да отменя и възлага допълнителни строителни работи в процеса на изпълнението, при спазване на правилата на ЗОП.
8. ВЪЗЛОЖИТЕЛЯТ не носи отговорност за действия или бездействия на ИЗПЪЛНИТЕЛЯ, в резултат на които възникнат:
а/Смърт или злополука, на което и да било физическо лице на обекта,
б/Загуба или нанесена вреда на каквото и да било имущество в следствие изпълнение предмета на договора през времетраене на строителството.
VІ. ПРИЕМАНЕ НА ОБЕКТА
	Чл. 11. Обектът се счита окончателно предаден на ВЪЗЛОЖИТЕЛЯ след издаване на Акт образец 15.
	Чл. 12. (1) ВЪЗЛОЖИТЕЛЯТ има право да откаже да приеме обекта или отделни работи по него, ако открие съществени недостатъци и да откаже заплащане на част или на цялото възнаграждение.
	(2) В случаите на чл. 12, ал.1, когато недостатъците са съществени, Възложителят разполага с едно от следните права:
	1. да определи подходящ срок, в който Изпълнителят безвъзмездно да отстрани недостатъците си;
	2. да отстрани сам за сметка на Изпълнителя отклоненията и недостатъците на работата;
	3. да поиска намаление на възнаграждението, съразмерно с намалената цена или годност на изработеното.
VІІ. КОНТРОЛ И УКАЗАНИЯ
	Чл. 13. (1) ВЪЗЛОЖИТЕЛЯТ може по всяко време да осъществява контрол по изпълнението на настоящия договор, стига да не възпрепятства работата на ИЗПЪЛНИТЕЛЯ и да не нарушава оперативната му самостоятелност.
	(2) Указанията на ВЪЗЛОЖИТЕЛЯ, строителния надзор и авторския надзор са задължителни за ИЗПЪЛНИТЕЛЯ, освен ако са в нарушение на строителните правила и нормативи или водят до съществено отклонение от възложените работи, за което се мотивира писмено.

VІІІ. НОСЕНЕ НА РИСКА
Чл. 14. (1) Рискът от случайно погиване или повреждане на извършено строителство, конструкции, материали, строителна техника и други материални активи, намиращи се на строителната площадка, независимо чия собственост са тези активи, се носи от ИЗПЪЛНИТЕЛЯ, от момента на предоставянето на строителната площадка за изпълнение на СМР.
	(2) ВЪЗЛОЖИТЕЛЯТ носи риска от погиване или повреждане на вече приетите СМР, освен ако погиването или повреждането е по вина на ИЗПЪЛНИТЕЛЯ или последният е могъл да го предотврати при полагане на дължимата грижа.

ІХ. ГАРАНЦИОННИ УСЛОВИЯ
	Чл. 15. (1) ИЗПЪЛНИТЕЛЯТ се задължава да отстранява за своя сметка скритите недостатъци и появилите се впоследствие дефекти в гаранционните срокове на видовете СMР, съобразени с тези по Наредба № 2 за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.	
(2) Гаранционните срокове започват да текат от деня на въвеждането на строителния обект в експлоатация (издаване на Разрешение за ползване).
	(3) При поява на дефекти в сроковете на предходната алинея, ВЪЗЛОЖИТЕЛЯТ уведомява писмено ИЗПЪЛНИТЕЛЯ в 5 (пет) дневен срок от установяването им.
    (4) ИЗПЪЛНИТЕЛЯТ се задължава да отстрани за своя сметка появилите се дефекти в гаранционният срок, в 5 (пет) дневен срок от получаването на писменото известие от ВЪЗЛОЖИТЕЛЯ.
(5) В случай, че ИЗПЪЛНИТЕЛЯТ не отстрани дефектите по предходната алинея, ВЪЗЛОЖИТЕЛЯТ има право да ги отстрани за сметка на ИЗПЪЛНИТЕЛЯ при условията на Чл.18, ал.4 от договора.
Х. НЕИЗПЪЛНЕНИЕ. ОТГОВОРНОСТ
	Чл. 16. При неизпълнение на задължение по настоящия договор неизправната страна дължи на другата обезщетение за причинени вреди при условията на действащото българско гражданско и търговско законодателство.
	Чл. 17. При забава за завършване и предаване на работите по настоящия договор в уговорените срокове ИЗПЪЛНИТЕЛЯТ дължи неустойка в размер на 0,5 % (0,5 на сто) за всеки просрочен ден, но не повече от  30 % (30 на сто) от стойността на забавените дейности.
	Чл. 18. (1) При виновно некачествено извършване на СМР, освен задължението за отстраняване  на дефектите, ИЗПЪЛНИТЕЛЯТ дължи и неустойка в размер на 50% (50 на сто) от стойността на некачествено извършените СМР.
	(2) Дължимата неустойка по предходната алинея не лишава ВЪЗЛОЖИТЕЛЯ от възможността да търси други обезщетения и/или да се възползва от други възможности, предоставени му от закона.
	(3) Ако недостатъците, констатирани при приемането на СМР или в гаранционните срокове по настоящия договор, не бъдат отстранени в договорения срок или при липса на уговорка - в подходящ срок, ИЗПЪЛНИТЕЛЯТ дължи освен неустойката по ал. 1 от настоящия член и неустойка в удвоения размер на разноските за отстраняване на недостатъците.
(4) Всички щети понесени от Възложителя по вина на Изпълнителя и/или като резултат от нискокачествено строителство и неспазване на условията на настоящия Договор, ще бъдат възстановени за сметка на Изпълнителя.
ХІ. ПРЕКРАТЯВАНЕ НА ДОГОВОРА
	Чл. 19. (1) Действието на този договор се прекратява:
1. с изпълнението на всички задължения на страните;
2. с изтичане срока на договора;
3. по взаимно съгласие между страните, изразено писмено, при условие, че с това не се нарушават изискванията на от ЗОП;
	4. при настъпване на обективна невъзможност за изпълнение на възложената работа;
	(2) В случай, че работата бъде спряна по обективни причини, които не могат да се вменят във вина на никоя от страните по договора, то неговото действие се прекратява с двустранен протокол. В този случай ВЪЗЛОЖИТЕЛЯТ дължи на ИЗПЪЛНИТЕЛЯ възнаграждение за извършената работа до прекратяване на договора.
	Чл.20. (1) Ако стане явно, че ИЗПЪЛНИТЕЛЯТ ще просрочи изпълнението на възложената работа или няма да извърши СМР по уговорения начин и с нужното качество, ВЪЗЛОЖИТЕЛЯТ може да развали договора. В този случай ВЪЗЛОЖИТЕЛЯТ заплаща на ИЗПЪЛНИТЕЛЯ само стойността на тези работи, които са извършени качествено и могат да му бъдат полезни. За претърпените вреди ВЪЗЛОЖИТЕЛЯТ може да претендира обезщетение.
	(2) ВЪЗЛОЖИТЕЛЯТ може да прекрати настоящия договор, ако в резултат на обстоятелства, възникнали след сключването му, не е в състояние да изпълни своите задължения. В този случай ВЪЗЛОЖИТЕЛЯТ не дължи на ИЗПЪЛНИТЕЛЯ обезщетение за претърпените вреди от сключването на договора.
XІІ. ДРУГИ УСЛОВИЯ
	Чл. 21. (1) Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните или във връзка с ноу-хау, изобретения, полезни модели или други права от подобен характер, свързани с изпълнението на обществената поръчка.
	(2) Правилото по предходната алинея не се прилага по отношение на задължителната информация, която ВЪЗЛОЖИТЕЛЯТ следва да представи на АОП съобразно реда, предвиден в ЗОП.
	Чл. 22. (1) Ако при извършване на строителството възникнат препятствия за изпълнение на настоящия договор, всяка от страните е задължена да предприеме всички зависещи от нея разумни мерки за отстраняване на тези препятствия, дори когато тя не носи отговорност за тези препятствия.
	(2) Ако при отстраняването на препятствия по предходната алинея страната, която не носи задължение или отговорност за това, е направила разноски, то те трябва да се обезщетят от другата страна.
	(3) Когато препятствията са по независещи и от двете страни причини, разноските по отстраняването на препятствията се поемат поравно.
	Чл. 23. (1) Всички съобщения между страните във връзка с настоящия договор следва да бъдат в писмена форма. Съобщенията ще се получават на следните адреси:
	1. за ВЪЗЛОЖИТЕЛЯ: 7900 гр.  Омуртаг,  ул. «Ал.Стамболийски» № 2А;
	2. за ИЗПЪЛНИТЕЛЯ: ……………………………
	 (2) При промяна на данните, посочени в предходната алинея, всяка от страните е длъжна да уведоми другата в тридневен срок от настъпване на промяната.
	Чл. 24. Нищожността на някоя клауза от настоящия договор не води до нищожност на друга клауза или на договора като цяло.
	Чл. 25. Настоящият договор не може да бъде изменян, освен в приложимите случаи по чл. 43 от ЗОП.
	Чл. 26. Страните по настоящия договор ще решават споровете, възникнали при и по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие и с писмени споразумения, а при непостигане на съгласие въпросът се отнася за решаване пред компетентния съд на територията на Република България по реда на ГПК.
	Чл. 27. За неуредените в настоящия договор въпроси се прилагат разпоредбите на действащото законодателство на Република България.
	Чл. 28. Настоящият договор се изготви и подписа в четири еднообразни екземпляра – един за Изпълнителя и три за Възложителя. 

Приложения: Ценово предложение, КСС и Техническо предложение.


Съгласуван с гл.юрисконсулт  Халиме Адемова

За ВЪЗЛОЖИТЕЛ:                                                    		За ИЗПЪЛНИТЕЛ: 
…………………………						………………………….
Зам. Кмет на Община Омуртаг					Управител на „………” …


М. Адемова
Гл. счетоводител


